Ich, Albreht ✳ Weͣschˀ, ✳ ✳ schultheys ✳ ze ✳ Brugg, ✳ tuͦn ✳ kunt und ✳ ✳ vˀgich ✳ ✳ offenlich mit disem ✳ brief ✳ allē ✳ den, die in ansehent ✳ odˀ hoͤren ✳ ✳
lesen, ✳ dz ✳ ich in namen un̄ stat ✳ ✳ des ✳ hochgebornē, ✳ durlùhten ✳ fùrsten, ✳ mins ✳ gnàdigen ✳ hˀren, ✳ hertzogg ✳ Leopoltz von ✳ Oͤstˀrich ꝫcꝭ, ✳ offēlich
zuͦ ✳ geriht ✳ sazz ✳ ze Brugg ✳ in der stat ✳ an ✳ offner strazͧ, ✳ da ✳ fùr mich ✳ in offen ✳ un̄ vˀbannē geriht ✳ kamen ✳ ✳ der erwirdig herr, hˀ ✳ Hans Saltzmā,
des ✳ ebenempten ✳ mins ✳ hˀren von ✳ Oͤstˀr₎ ✳ schribˀ, ✳ an einem teil, ✳ un̄ der bescheiden ✳ Johans ✳ Schultheis ✳ von Griffense, ze ✳ den ziten ✳ pfleger der ✳
erwirdigen, ✳ geystlichen ✳ frowen ✳ un̄ des clostˀs ✳ ze ✳ Kùngs ✳ felt, ✳ Sant Claren ✳ orden, ✳ gelegen ✳ in Costentzˀ bistum, an stat un̄ in namē der ✳
jetzgenantē ✳ minˀ ✳ frowen ✳ ✳ an dem ✳ andern teil. ✳ ✳ un̄ offnot da ✳ vor geriht ✳ ✳ der obgenant Saltzman, ✳ wie er durch nutz willen ✳ sines ✳ un̄ ✳
merren ✳ schaden ✳ ze ✳ vˀkomen ✳ fùr sich un̄ sin erben ✳ eins rehten, ✳ redlichen, ✳ ewiges ✳ un̄ ungevarlichen ✳ koffes ✳ vˀkoft ✳ un̄ ze ✳ koffen ✳ geben het
den ✳ egenanten minen ✳ frowen ✳ gemeinlich un̄ ira ✳ nachkomen ✳ aht ✳ stuk ✳ geltes ✳ jaͤrgliches ✳ zinses ✳ fùr lidig eygen ab einem guͦt, ist ✳
gelegen ✳ ze Lupfen, ✳ buwet Uͤrlich Reyfli ✳ un̄ ✳ Fischly, ✳ der sint zwey stuk an ✳ kernen, dri mut roggen, ✳ zwei malter habern, ein schwin,
sol ✳ gelten ✳ nùn ✳ schilling, fier pfennīg rehter herren gùlt, ✳ zwei herpst huͤrn, ✳ ein fasnaht ✳ huͦn un̄ drisig eiger, ✳ un̄ het ✳ dar umb
enpfangen ✳ von ✳ den ✳ vorgenantē minen ✳ frowen ✳ hundert ✳ un̄ zwelf ✳ guldin, guͦter an gold un̄ an gewiht, dero er alleclich von in gewˀt
waͤr ✳ un̄ ✳ in sinen ✳ wishaften nutz bewendet het, ✳ ✳ des er och offenlich ✳ vor mir in geriht vˀjach. ✳ ✳ und lies an ein reht, wie er daz tuͦn
und schaffen ✳ solt, ✳ ✳ dz ✳ der egen̄̄ koͧf kraft un̄ maht het un̄ staͤt belib un̄ die vorgen̄̄ min frowen von ✳ Kùngsfelt ✳ dar an haben ✳
waͤrin nuͦ un̄ hienach. ✳ do ✳ wart erteilt nach miner urfrag, ✳ dz ✳ der egenant Saltzman ✳ dar solte gan ✳ un̄ sich enzihen solt ✳ fùr sich
un̄ sin erben ✳ ✳ aller rehtung, ansprach un̄ vordrung, ✳ so ✳ er hat oder gehan moht ✳ zuͦ den obgenantē aht ✳ stuk geltes, ✳ ✳ an min, des ✳
vorgenanten ✳ schulth̄, ✳ handen ✳ von des gerihtes wegen, ✳ ✳ un̄ ich si dann solt vertigen ✳ un̄ geben ✳ ✳ in des obgenanten ✳ Johans₎ Schulth̄ hāde ✳
an stat un̄ in namen ✳ un̄ ze handen ✳ ✳ der obgeschribn̄ miner frowen, ✳ ✳ och von ✳ des gerihtes wegen. ✳ ✳ dis ufgeben, vertgen un̄ enpfahen ✳
beschach in aller der wis ✳ un̄ maͧz, ✳ als ✳ urteil gab un̄ reht waz, ✳ ✳ und also, ✳ dz ✳ aber nach miner urfrag erteilt wart mit gemeinˀ,
gesamnotor urteil, ✳ dz ✳ daz ✳ ufgen, vertgon ✳ un̄ enpfahen der obgenanten ✳ sache ✳ ✳ als reht un̄ redlichen beschechen sig mit aller ehafti,
worten un̄ werchen, ✳ dz ✳ es ✳ billich kraft ✳ un̄ maht haben sol nuͦ un̄ hienach anͧ gevaͤrde. ✳ un̄ lopt och der egenant Saltzman ✳ fùr
sich un̄ sin erben, ✳ den ✳ obgenanten ✳ minen frowen ✳ un̄ allen ira nachkomen ✳ des egenanten ✳ kofes reht wer ze sind gen aller menglich̄
un̄ an ✳ allen den ✳ stetten, da ✳ si des bedurfent un̄ notturftig werdent, ✳ gen ✳ allen rihtern un̄ gerihten, ✳ geystlichn̄ un̄ weltlichen, ✳
anͧ gevàrd. ✳ ✳ won nun ✳ dis ✳ alles vor mir in geriht beschechn̄ ist ✳ ✳ un̄ ein brief ✳ har umb ze gebn̄ erteilt wart, so ✳ hab ✳ ich, ✳
vorgenantˀ schult̄, min insigel ✳ ze urkùnd aller vorgeschribnˀ dinge ✳ von des gerihtes ✳ wegen ✳ offenlich gehenkt an dis₎ brief. ✳ un̄ ✳
ze merer sicherheit aller obgenanten ✳ dingen hab ich, ✳ egen̄̄ ✳ Saltzman, gebetten den ✳ bescheidnen Johans₎ Schaͤtwi, burger ze Brugg, ✳ dz ✳
er fùr mich un̄ min erben sin insigel ✳ henk an disen brief, ✳ im un̄ sinen erbn̄ unschàdlich, won ich eigens insigels ✳ nit enhab. ✳ ich, egen̄̄
Schaͤtwi, vˀgich, dz ich ✳ durch ernstlicher bett willen ✳ des obgen̄̄ Saltzmans min insigel, mir un̄ minen erbn̄ unschàdlich, offenlich han
gehenkt ✳ an dis₎ brief. ✳ hie bi waren ✳ un̄ sint gezùgen ✳ ✳ die bescheiden ✳ Hans Moser, hˀruͦdolf Stuͤli, caplan, Fridli Oͤfing₎, Hartman
Meigˀ, ✳ ✳ Burk̄ Meigenbg₎, ✳ Werno Ùbeltal, ✳ alle ✳ von ✳ Brugg, ✳ un̄ ander erber lùt genuͦg. ✳ dis beschach un̄ wart dis₎ brief geben ✳
an dem nehsten ✳ dunstag vor sant Valentin̄ ✳ tag, ✳ do man zalt nach gottes gebùrt drùzehen hundˀt jar, dar nach in dem
ahtzigosten ✳ un̄ fùnften jar.